पर्यावरण मंत्रालय ने राजधानी का बुरा हाल देखकर च्ग्रेडेड रेस्पॉन्स एक्शन प्लानज् की दरकार जताई है। बता दें कि जाड़ों में दिल्ली में प्रदूषण का स्तर जब भी खतरे के निशान से ऊपर जाता है तब इस एक्शन प्लान पर अमल किया जाता है। सामान्यत: सर्दी के मौसम में इस तरह की स्थिति आती है। जब ऑड, इवन से लेकर पानी का छिड़काव आदि का काम किया जाता है। उस समय निर्माण पर भी रोक लगाई जाती है। लेकिन, बीते दिनों की हालत से यह लग रहा है कि अब गर्मी के दिनों में भी विशेष इंतजाम करने होंगे, ताकि प्रदूषण से बचा जा सके। राजस्थान की धूल से राजधानी का एयर क्वालिटी इंडेक्स 500 के करीब पहुंच गया जो अत्यंत खराब माना जाता है। यह इंडेक्स 50 से कम ही रहना चाहिए। जो स्थिति बनी वह सांस के रोगियों के लिए बहुत खतरनाक होती है, आम लोगों को भी काफी तकलीफ देती है।